Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: jóváhagyása szükséges. Az 1952. évi IV. törvény szerint a szülõi felügyeletet a kiskorú gyermek érdekeinek megfelelõen kell
Paragraph Index: 634

jóváhagyása szükséges. Az 1952. évi IV. törvény szerint a szülõi felügyeletet a kiskorú gyermek érdekeinek megfelelõen kell gyakorolni. Az alkotmány kimondja, hogy minden gyermeknek joga van a családja, az állam és a társadalom részérõl arra a védelemre és gondoskodásra, amely a megfelelõ testi, szellemi és erkölcsi fejlõdéséhez szükséges. A különbözõ törvényi rendelkezések összevetése alapján nem egyértelmû, hogy kinek van joga az adatkezeléshez történõ hozzájárulás megadására, az anyának volt-e joga arra, hogy gyermekét a médiában szerepeltesse. (Az állásfoglalás teljes szövege a Mellékletben olvasható.) (671/A/2002) Érkeztek panaszok büntetõeljárás alatt álló személyektõl azt tudakolva, hogy sérti-e személyiségi jogaikat az, hogy a sajtóban a rendõrség közremûködésével nyilvánosságra hozták fényképüket, nevüket. Törvény közérdekbõl – az adatok körének kifejezett megjelölésével – elrendelheti személyes adat nyilvánosságra hozatalát. Ennek megfelelõen a rendõrségrõl szóló törvény úgy rendelkezik, hogy a rendõrség a sértetti kör megállapítására, tanú felkutatására, illetve a bûncselekmény tényállásának tisztázása érdekében a sajtóban, rádióban, televízióban felhívást tehet közzé. A rendõrségi felhívásban érintett személy nevét, képmását, az azonosításhoz szükséges adatait és a nyilvánosságra hozatal okát nyomós közérdekbõl vagy különös méltánylást érdemlõ magánérdekbõl a büntetõeljárást folytató hatóság vezetõjének engedélyével nyilvánosságra lehet hozni. A nyilvánosságra hozatal természetesen ezekben az esetekben sem lehet korlátlan, minden adatra kiterjedõ, az adatkezelést csak a törvény adta kereteken belül lehet végezni. Hasonló megállapítások tehetõek az eltûnés miatt körözött személyekkel kapcsolatban is. A rendõrségnek különös figyelmet kell fordítania arra, hogy az ismeretlen helyen levõ személy felkutatása érdekében közzétett felhívás ne tartalmazzon olyan – különösen a családi életre vonatkozó érzékeny – adatokat, melyek közzététele az elérendõ cél érdekében nem feltétlenül szükséges és a törvényi felhatalmazáson túllép. Egy állampolgár segítséget kért amiatt, hogy több televízió-társaság és országos napi- és hetilap nyilvánosságra hozta testvére büntetett elõéletére vonatkozó különleges személyes adatait: nevét, fényképét, egy évekkel ezelõtt általa elkövetett bûncselekmény körülményeit. Az Avtv. jelenleg különbséget tesz a bûnügyi vagy büntetõeljárással összefüggõ és a büntetett elõéletre vonatkozó személyes adat között akként, hogy az elõbbieket nem minõsíti különleges személyes adattá, így az ezzel kapcsolatos adatokra nem vonatkoznak a különleges adatok kezelésének szigorúbb szabályai. A büntetett elõéletre vonatkozó információ különleges adatnak minõsül. Törvény közérdekbõl – az adatok körének kifejezett megjelölésével – elrendelheti a személyes adat nyilvánosságra hozatalát, minden egyéb esetben a nyilvánosságra hozatalhoz az érintett hozzájárulása, különleges adat esetében írásbeli hozzájárulása szükséges. Az a tény, hogy az érintett büntetõjogi felelõsségét a bíróság jogerõs ítéletében megállapította, különleges személyes adatnak minõsül, melynek kezeléséhez és nyilvánosságra hozatalához az érintett írásbeli hozzájárulása szükséges (e szabály alól kivételt képez, ha a jogerõs ítéletet kihirdetõ nyilvános bírósági tárgyalásról tudósít a sajtó, de ezt követõen a fenti különleges adat az Avtv. védelme alatt áll). Tehát a személyes és különleges adatok ismételt nyilvánosságra hozatala jogszerûtlen volt. (464/A/2002) A személyes adatok védelme az Alkotmányban biztosított alapvetõ emberi jog, mely minden élõ embert, így a büntetett elõéletû embereket is megilleti. Különösen fontos a személyes adatok szabályainak érvényesülése, ha az adatok nyilvánosságra hozataláról van szó. Az elkövetõ a bíróság által kirótt büntetést letölti, de a társadalmi közeg által rányomott stigmát hátralévõ életében viselni kénytelen, általában a családjával együtt. A hozzátartozóknak gyakran jelentõs erõfeszítésükbe kerül a szabadságvesztés-büntetés személyiségromboló következményeinek elhárítása, a beilleszkedést segítõ környezet megteremtése. A sajtónyilvánosság által bármikor felbukkanhatnak az érintettek személyének és elõéletének azonosítására alkalmas adatok, melyek a híradások tényszerûségét tekintve értéktelenek, ugyanakkor egy helytállni próbáló ember életét a nyilvánosság által ellehetetlenítik. Az adatvédelmi biztos évek óta változatlan joggyakorlata ellenére idõrõl idõre felvetõdik az a kérdés, hogy a sajtó adatkezelõnek minõsül-e. A sajtószerv vagy az újságíró adatkezelõnek minõsül, ha meghatározott természetes személlyel kapcsolatba hozható adatot kezel (gyûjt, tárol, feldolgoz, hasznosít, nyilvánosságra hoz), továbbá az adatkezelés célját meghatározza és/vagy az adatkezelésre vonatkozó döntéseket meghozza és/vagy végrehajtja. Az adatkezelõi minõség megállapítása nem köthetõ további kritériumokhoz: mindenki adatkezelõ, aki a fent említett feltételeknek megfelel. A sajtó tevékenységéhez szervesen hozzátartozik az, hogy személyes adatokkal kapcsolatba kerül, e nélkül nem létezne

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes